У Вікіпедыі ёсць артыкулы пра іншых асоб з прозвішчам Грамыка.

**Валерый Грамыка** (нар. 23 студзеня 1997, Мінск) — беларускі футбаліст, паўабаронца казахстанскага клуба «Кайсар» з Кызыларды і нацыянальнай зборнай Беларусі.

Клубная кар’ера
---------------

Выхаванец футбольнага клуба «Мінск», улетку 2014 года пачаў выступаць за дубль. Хутка замацаваўся ў рэзервовым складзе, і ўжо ў міжсезонні 2014/15 трэніраваўся разам з асноўнай камандай, ездзіў у яе складзе на турэцкія перадсезонныя зборы. 11 мая 2015 года дэбютаваў у Вышэйшай лізе, выйшаўшы на замену на 78-й хвіліне матча супраць мінскага «Дынама» (0:3).

У далейшым стаў трывала з’яўляцца ў асноўнай камандзе, переважна выходзячы на замену. 28 чэрвеня 2015 года забіў свой першы гол у Вышэйшай лізе, якім завяршыў разгром мікашэвіцкага «Граніта» (5:0). У сезоне 2017 здолеў замацавацца ў стартавым складзе на пазіцыі атакуючага паўабаронцы, толькі ў чэрвені і ліпені не гуляў з-за траўмы.

У лютым 2018 года перайшоў у салігорскі «Шахцёр», падпісаўшы двухгадовы кантракт. Пачынаў сезон 2018 у дублі салігорскага клуба, з ліпеня стаў трывала прыцягвацца да асноўнага складу, пераважна выхадзіў на замену, часам з’яўляючыся ў стартавым складзе. У пачатку сезона 2019 ужо стаў адным з асноўных ігракоў салігорцаў. У ліпені 2019 года з-за адмовы падаўжаць кантракт з клубам быў адхілены ад асноўнага складу і да канца года трэніраваўся індывідуальна, не выходзячы на поле.

У студзені 2020 года падпісаў кантракт на 3,5 гады з тульскім «Арсеналам». У складзе клуба пераважна выхадзіў на замену або заставаўся на лаўцы запасных. У чэрвені 2021 года быў аддадзены ў арэнду ў барысаўскі БАТЭ. Ліпень і жнівень прапусціў з-за траўмы, з верасня замацаваўся ў стартавым складзе барысаўскай каманды. У лістападзе 2021 года стала вядома, што паўабаронца па заканчэнні арэнды вяртаецца ў «Арсенал».

У лютым 2022 года на правах свабоднага агента падпісаў паўнавартасны кантракт з БАТЭ. У сезоне 2022 быў адным з асноўных ігракоў каманды. У пачатку 2023 года не трэніраваўся з барысаўчанамі, разглядаючы іншыя варыянты кар’еры, а ў лютым вярнуўся і падпісаў новае пагадненне з клубам. У сезоне 2023 заставаўся адным з лідараў БАТЭ, з 8 галамі ў чэмпіянаце Беларусі быў найлепшым бамбардзірам каманды.

У верасні 2023 года перайшоў у маскоўскае «Тарпеда», падпісаўшы трохгадовы кантракт. У лютым 2024 года па пагадненні бакоў пакінуў «Тарпеда».

У красавіку 2024 года падпісаў кантракт з казахстанскім «Кайсарам».

Міжнародная кар’ера
-------------------

Увосень 2015 года выступаў за юніёрскую зборную Беларусі (да 19) у адборачным раўндзе чэмпіянату Еўропы, забіў гол у браму Сан-Марына.

15 красавіка 2015 года дэбютаваў у моладзевай зборнай Беларусі ў таварыскім матчы з юніёрскай зборнай Украіны.

8 чэрвеня 2019 года дэбютаваў у нацыянальнай зборнай Беларусі, адгуляўшы першыя 57 хвілін у адборачным матчы чэмпіянату Еўропы 2020 супраць Германіі (0:2).

Дасягненні
----------

* Беларусь 02Сярэбраны прызёр Сярэбраны прызёр чэмпіянату Беларусі (2): 2018, 2021
* Беларусь 03Бронзавы прызёр Бронзавы прызёр чэмпіянату Беларусі (2): 2019, 2022
* Беларусь Уладальнік Кубка Беларусі: 2019
* Беларусь Уладальнік Суперкубка Беларусі: 2022

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2014 | дубль | Мінск | Беларусь | 16 | 1 |
| 2015 | Д1 | Мінск | Беларусь | 19 | 1 |
| 2016 | Д1 | Мінск | Беларусь | 23 | 0 |
| 2017 | Д1 | Мінск | Беларусь | 23 | 3 |
| 2018 | Д1 | Шахцёр | Беларусь | 9 | 0 |
| 2019 | Д1 | Шахцёр | Беларусь | 10 | 4 |
| 2019/20 (2) | Д1 | Арсенал | Расія | 3 | 0 |
| 2020/21 | Д1 | Арсенал | Расія | 16 | 0 |
| 2021 (2) | Д1 | БАТЭ | Беларусь | 8 | 2 |
| 2022 | Д1 | БАТЭ | Беларусь | 29 | 5 |
| 2023 (1) | Д1 | БАТЭ | Беларусь | 15 | 8 |
| 2023/24 (1) | Д2 | Тарпеда | Расія | 10 | 0 |
|

Крыніцы
-------

1. ↑  Valeri Gromyko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Valeriy Gromyko // FBref.com<a href='https://wikidata.org/wiki/Track:Q56239490'></a>
3. ↑
4. ↑  "Шахтер" объявил о подписании двухлетнего контракта с Громыко (руск.). *football.by* (2 лютага 2018). Праверана 17 кастрычніка 2023.
5. ↑  Официально: Ковалев и Громыко представлены в качестве игроков тульского "Арсенала" (руск.). *football.by* (15 студзеня 2020). Праверана 17 кастрычніка 2023.
6. ↑  БАТЭ объявил об аренде Валерия Громыко (руск.). *football.by* (30 чэрвеня 2021). Праверана 17 кастрычніка 2023.
7. ↑  Валерий Громыко: "Пока я возвращаюсь в Тулу, а там уже будем разговаривать с руководством" (руск.). *football.by* (29 лістапада 2021). Праверана 17 кастрычніка 2023.
8. ↑  Валерий Громыко подписал контракт с БАТЭ (руск.). *football.by* (28 лютага 2022). Праверана 17 кастрычніка 2023.
9. ↑  Валерий Громыко поставил подпись под новым контрактом с БАТЭ (руск.). *football.by* (21 лютага 2023). Праверана 21 лютага 2023.
10. ↑  БАТЭ подтвердил переход Громыко в "Торпедо" (руск.). *football.by* (8 верасня 2023). Праверана 9 верасня 2023.
11. ↑  Стали известны подробности контракта Громыко с московским "Торпедо" (руск.). *football.by* (8 верасня 2023). Праверана 9 верасня 2023.
12. ↑  Валерий Громыко покинул московское "Торпедо" (руск.). *football.by* (16 лютага 2024). Праверана 22 сакавіка 2024.
13. ↑  Валерий Громыко стал игроком "Кайсара" (руск.). *football.by* (2 красавіка 2024). Праверана 4 красавіка 2024.

|  |  |
| --- | --- |
| ⚙️   У сацыяльных сетках | VK |
| Фота, відэа і аўдыё | Instagram |
| Тэматычныя сайты | BDFutbol · by.tribuna.com · eu-football.info (ігрок) · FBref.com · FlashScore.com · FootballDatabase.eu · FootballFacts.ru · National Football Teams.com · Soccerbase (ігрок) · Soccerway · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол · УЕФА · ФНЛ |